Държавен вестник, бр. 3, 2010 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  3
Българското национално радио, Българската 
академия на науките и държавните висши учи­
лища се отчитат и разходват чрез съответните 
бюджети.
(2) Алинея 1 не се прилага за извънбюджет­
ните сметки и фондове по приложение № 9 
към § 32 от преходните и заключителните 
разпоредби на Закона за държавния бюджет 
на Република България за 2010 г., както и в 
случаите по чл. 113, ал. 4.
Чл. 115. Министърът на финансите всяко 
тримесечие внася в Министерския съвет ин­
формация за изпълнението на републиканския 
бюджет в срок до края на месеца, следващ 
съответния отчетен период.
Чл. 116. (1) Средствата за допълнително 
материално стимулиране в размер до 40 на 
сто, включително задължителните социално­
осигурителни и здравноосигурителни вноски, от 
реализираните приходи от извършени платени 
медицински и немедицински услуги от лечебните 
заведения по чл. 5, ал. 1 от Закона за лечебните 
заведения се изплащат от бюджетите/бюджет­
ните сметки на съответните разпоредители с 
бюджетни кредити и се отчитат по Единната 
бюджетна класификация.
(2) Необходимите средства по ал.  1 се 
осигуряват в рамките на одобрените бюджети 
на съответните министерства за 2010 г. чрез 
вътрешни компенсирани промени между раз­
ходните параграфи по реда на чл. 34 от Закона 
за устройството на държавния бюджет.
Чл. 117. (1) Министерството на здравеопаз­
ването субсидира преобразуваните държавни и 
общински лечебни заведения за болнична помощ 
и лечебните заведения за болнична помощ с 
държавно и/или общинско участие в капитала, 
финансирани през 2009 г., за следните дейности: 
лечение на активна туберкулоза; продължаващо 
лечение и рехабилитация на туберкулоза и на 
неспецифични белодробни заболявания; амбу­
латорно проследяване и лечение на пациенти 
с ХИВ и болнично лечение на пациенти със 
СПИН; интензивно лечение, включващо: ко­
рекция и поддържане на водно-електролитно 
равновесие, парентерално хранене, преливане 
на биологични продукти, кислородолечение, 
осигуряване на съдов достъп, симптоматична 
и етиологична лекарствена терапия, анестезия 
и апаратна вентилация; физикална терапия и 
рехабилитация на вътрешни болести с хронич­
но протичане, осъществявани в национални 
лечебни заведения за болнична помощ, с 
изключение на лечебните заведения по член 
единствен, т. 1 и 5 от Постановление № 267 на 
Министерския съвет от 2000 г. за определяне 
на национални лечебни заведения за болнич­
на помощ (обн., ДВ, бр. 106 от 2000 г.; изм. 
и доп., бр. 18 от 2001 г. и бр. 114 от 2003 г.); 
областни диспансери за онкологични, психиат­
рични и пневмофтизиатрични заболявания със 
стационар в София; хемодиализни центрове, 
открити в преобразуваните лечебни заведения 
за болнична помощ с държавно и с общинско 
участие, по критерии и ред, определени от 
министъра на здравеопазването, в рамките на 
средствата, предвидени в Закона за държавния 
бюджет на Република България за 2010 г. за 
тези дейности.
(2) Министерството на здравеопазването 
субсидира лечебните заведения за болнична 
помощ за дейностите по извършването на хе­
модиализа по критерии и ред, определени от 
министъра на здравеопазването, в рамките на 
средствата, предвидени в Закона за държавния 
бюджет на Република България за 2010 г. за 
тези дейности.
Чл.  118. (1) Останалите като преходни 
остатъци към края на 2009 г. средства за енер­
госпестяващи мерки, предоставени като целеви 
трансфер (субвенция) по Наредбата за условията 
и реда за финансово подпомагане на общини 
с обективен структурен дефицит през 2009 г., 
приета с Постановление № 115 на Министер­
ския съвет от 2009 г. (ДВ, бр. 39 от 2009 г.), 
се разходват за същата цел до края на 2010 г.
(2) Неусвоените средства след извършване 
на енергоспестяващите мерки се възстановяват 
в централния бюджет.
Чл. 119. (1) Министърът на финансите по 
предложение на съответните първостепенни 
разпоредители с бюджетни кредити може да 
извършва корекции по реда на чл. 34, ал. 1 
и 2 от Закона за устройството на държавния 
бюджет, произтичащи от структурни промени, 
които не са отразени със Закона за държавния 
бюджет на Република България за 2010 г., преди 
представяне на месечното разпределение на 
бюджета на първостепенните разпоредители с 
бюджетни кредити.
(2) Първостепенните разпоредители с бю­
джетни кредити, на които е извършена корекция 
по реда на ал. 1, представят в Министерството 
на финансите първоначално и актуализирано 
месечно разпределение в срока по чл. 1, ал. 3.
(3) За целите на касовото изпълнение на 
бюджета, отчетността и статистиката на пуб­
личните финанси произтичащите от структурни 
промени корекции по бюджетите на първо­
степенните разпоредители с бюджетни кредити 
и отчитането на прехвърлянето на активите и 
пасивите между съответните бюджетни пред­
приятия се извършват с дата първо число на 
месеца, определен от министъра на финансите в 
зависимост от конкретната структурна промяна, 
изискванията на съответния нормативен акт и 
при отчитане на други, свързани със структур­
ната промяна обстоятелства.